в неплодородни глинести райони, за да се сведе до минимум въздействието от изграждането на басейна върху околната среда. При изграждането на басейните трябва да се използва съществуващата естествена глина.
 Максимална гъстота на животните
 Сеитба: максимално 22 личинки в постларвен стадий/m2
 Максимална моментна биомаса: 240 g/m2
 Част VIII: Раци
 Обхванати видове: Аstаcus аstаcus.
 Максимална гъстота на животните
 Дребни раци (< 20 mm): 100 екземпляра на m2.
 Средно големи раци (20—50 mm): 30 екземпляра на m2.
 Възрастни раци (> 50 mm): 5 екземпляра на m2, при условие че са осигурени подходящи убежища.
 Част IX: Мекотели и бодлокожи
 Производствени системи
 Парагади, плаващи конструкции, дънно отглеждане, мрежени торби, мрежени клетки, сандъчета, мрежи тип фенер, вертикални пръти тип „бушо“ и други садкови системи. При отглеждането на миди върху плаващи конструкции броят на колекторните въжета не може да надвишава едно въже на квадратен метър от площта на повърхнината. Максималната дължина на колекторното въже не може да надвишава 20 m. Разреждането на колекторните въжета не може да се извършва по време на производствения цикъл, но се разрешава тяхното разделяне, без да се увеличава посадката.
 Част X: Тропически сладководни риби: млечна риба (Chanos chanos), тилапия (Oreochromis spp.), сиамски пангасий (Pangasius spp.)
 Производствени системи
 Басейни и мрежени клетки
 Максимална гъстота на животните
 Pangasius: 10 kg/m3
 Oreochromis: 20 kg/m3
 ПРИЛОЖЕНИЕ III
 ИНФОРМАЦИЯ, КОЯТО Е НЕОБХОДИМО ДА СЕ ПРЕДОСТАВИ ОТ ДЪРЖАВИТЕ ЧЛЕНКИ СЪГЛАСНО ЧЛЕН 25
 Част I: Информация от базата данни, посочена в член 26, параграф 1, и от системите, посочени в член 26, параграф 2, а когато е приложимо — от посочените в член 26, параграф 3 от Регламент (ЕС) 2018/848
 1.
 Информацията относно наличието на биологичен растителен репродуктивен материал и растителен репродуктивен материал, произведен при прехода към биологично производство, с изключение на посадъчен материал, но включващ посадъчен материал за картофи, за всяка специфична категория, запазена в базата данни, посочена в член 26 параграф 1 или в системите, посочени в член 26, параграф 2, буква а) от Регламент (ЕС) 2018/848, включва следното:
 —
 научно и общоприето наименование (общоприето и латинско наименование);
 —
 сорт или наименование на хетерогенния материал;
 —
 налично количество, произведено при прехода към биологично производство, според прогнозните изчисления на операторите (общ брой единици или тегло на семената);
 —
 налично биологично количество според прогнозните изчисления на операторите (общ брой единици или тегло на семената);
 —
 брой оператори, които са въвели информация на доброволна основа съгласно член 26, параграф 2 от Регламент (ЕС) 2018/848.
 За целите на настоящата точка, „посадъчен материал“ означава младо растение с произход от семе, а не от резници.
 2.
 Информацията относно наличността на ювенилни екземпляри от биологични аквакултури за всеки вид, въведена в системите, посочени в член 26, параграф 2, буква в) от Регламент (ЕС) 2018/848, включва следното:
 —
 вид и род (общоприето и латинско наименование);
 —
 породи и генетични линии, когато е приложимо;
 —
 жизнен стадий (като например яйца, дребна риба, ювенилни екземпляри) като такъв на разположение за продажба като биологичен;
 —
 налично количество според прогнозните изчисления на операторите;
 —
 здравен статус в съответствие с Директива 2006/88/ЕО на Съвета (1);
 —
 брой оператори, които са